Rusnės kabamasis tiltas

Rusnės kabamasis tiltas – medinis pėsčiųjų tiltas, kabantis Šilutės rajone, Rusnėje, nutiestas per Skirvytės dešiniąją atšaką Pakalnę. Vienas iš miestelio lankytinų objektų, jau kelis dešimtmečius vietinių dar vadinamas „beždžionių tiltu“.Rusnė. Lankomi objektai. Kabantis pėsčiųjų tiltas salarusne.lt Juo dažnai naudojasi ir rusniškiai, ir salos svečiai, persikeliantys į gatvinį Skirvytėlės kaimą. Tiltas stovi Lakštingalų gatvės pradžioje, ties prieplauka. Iš abiejų upės pusių link tilto per upės slėnį supilti pylimai, ant kurių eina pėsčiųjų takas. Rusnėje per Pakalnę nutiestas dar vienas tiltas, skirtas automobilių eismui K. Donelaičio gatvėje.

 Istorija 

Kabamasis vieno tarpatramio tiltas pastatytas 1980 m. Jis buvo suremontuotas 1994 ar 1995 m., tuomet pakeičiant medines tilto dalis.Už 180 tūkst. litų suremontuotas kabantis tiltas neišlaikė stiprumo bandymo silutesetazinios.lt 2011-09-01Valdininkų akyse į vandenį subyrėjo ką tik suremontuotas „beždžionių“ tiltas Rusnės saloje (nuotraukos) lrytas.lt 2011-09-02

2011 m. buvo atliktas tilto kapitalinis remontas. Ruošiantis atnaujintą statinį priduoti valstybinei komisijai, atliktas tilto stiprumo bandymas. Tiltas turėjo atlaikyti ne mažiau kaip 12 t apkrovimą. Tačiau bandymas baigėsi nesėkme – lynas nutrūkęs, kai ant jo buvo sukrautas nepilnai 5 t svorio smėlio maišų krovinys. Visa konstrukcija, neatlaikiusi nė pusės numatytos apkrovos, nukrito į upę (niekas nenukentėjo).

Pasak renovacijos darbus vykdžiusios UAB „Kavesta“, tilto rekonstrukcijos projektą parengė UAB „Hidroprojektas“, kuris rėmėsi UAB „Klaipėdos ekspertizė“ duomenimis, kad 1980 m. pastatyto tilto nešantieji lynai dar buvo geros būklės ir juos keisti netikslinga. Tokiam darbui sąmatoje nebuvo skirta lėšų, todėl „Kavesta“ šių lynų nekeitė. Praktinis bandymas parodė, kad lynus pakeisti buvo būtina.Rekonstruotas „beždžionių“ tiltas atlaikė bandymus silutesnaujienos.lt 2011-11-23

Po poros mėnesių atstačius tiltą, 2011 m. lapkričio mėn. Transporto kelių tyrimo  instituto specialistai jį vėl išbandė svoriu ir leido eksploatuoti. Šį kartą Pakalnės upės tiltas buvo pakabintas ant naujų lynų. Pasak statybininkų, pirmasis bandymas buvo vykdytas su per dideliu svoriu.  Šilutės rajono valdžia Transporto kelių tyrimo institutą oficialiai informavo, kad ant Pakalnės upės kabamojo tilto ir šalia jo esančiose upės pakrantėse ir pievose nebus planuojami masiniai renginiai. Tiltu naudosis tik pavieniai žmonės ar jų grupelės. Todėl iš naujo rekonstruotą tiltą tyrimų institutas išbandė mažesne apkrova. Ištyrus svorio poveikį abiejose tilto pusėse ir išdėliojus svorį jo centre, buvo įsitikinta, kad jis atsparus.

 Šaltiniai 

 Nuorodos 


 Rusnės kabantis tiltas per Pakalnę pamatyklietuvoje.lt
 Rusnė ir Uostadvaris, Šilutės r. miestai.net



Kategorija:Šilutės rajono tiltai
Kategorija:Rusnė
Kategorija:Lietuvos pėsčiųjų tiltai
Kategorija:Lietuvos kabamieji tiltai